Reformpartiet

Reformpartiet (2004–2009) var et norsk registrert politisk parti.På denne dag i Aftenposten den 12. oktober 2010. 

 Bakgrunn 
De ønsket å forhindre bomringer rundt Tønsberg, og ble stiftet den 12. oktober 2004 på Nøtterøy Menighetshus med trettien fremmøtte, ordstyrer var Kristen Ringvold, leder for Tønsberglisten.Reformpartiet startet fra nrk.no den 13. oktober 2004.

Partiet  samlet de  støtteunderskrifter innen årsskiftet som var fristen for Stortingsvalget 2005 og stilte i seks fylker: Vestfold, Rogaland, Møre og Romsdal, Oppland, Østfold og Akershus.

Representanter valgt inn i kommunestyrer og fylkesting for Tønsberglisten, Nøtterøylisten og Vestfoldlisten mot bomringer i 2003 meldte ikke formelt overgang til Reformpartiet, men fortsatte å representere sine respektive lister.

 Slagord og partiprogram 
Slagordet var «Norge uten bommer! Reformpartiet – mot velgerforakt og maktmisbruk!». 

Partiprogrammet sa videre at folkeavstemning skal utløses hvis mer enn fem prosent av velgerne ønsker det, ønsket å legge ned fylkeskommunen, bygge firefelts E18 og dobbeltsporet jernbane gjennom Vestfold, mer begrenset innvandring og invasjonsbasert forsvar.

 Resultat og nedleggelse 
De fikk 729 stemmer i Stortingsvalget 2005, som ga en 16. plass, såvidt foran Sámeálbmot Bellodat.

Bomringen rundt Tønsberg var i drift fra 2004 til 20. november 2016, og brakte inn rundt 1,8 milliarder kroner, som finansierte blant andre Frodeåstunnelen som ble bygget 2004–08 til en pris på rundt 1 milliard kroner.Nye runder om bompenger i Tønsberg fra nrk.no den 12. november 2016.

Reformpartiet ble etter dette oppløst 13. juli 2009.

 Referanser 

 Eksterne lenker 
 Reformpartiets rikspolitiske program 2005-09  fra nsd.uib.no, sist lest den 13. juli 2018
 Reformpartiet, hjemmeside

Kategori:Tidligere politiske partier i Norge
Kategori:Politikk i Vestfold
Kategori:Politiske partier etablert i 2004
Kategori:Politiske partier nedlagt i 2009